CELEX: 32016R2223
Language: da
Date: 2016-12-05 00:00:00
Title: Kommissionens gennemførelsesforordning (EU) 2016/2223 af 5. december 2016 om tarifering af visse varer i den kombinerede nomenklatur

10.12.2016   
               
               
                  DA
               
               
                  Den Europæiske Unions Tidende
               
               
                  L 336/19
               
            KOMMISSIONENS GENNEMFØRELSESFORORDNING (EU) 2016/2223
      af 5. december 2016
      om tarifering af visse varer i den kombinerede nomenklatur
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
      ud fra følgende betragtninger:
      
                  (1)
               
               
                  For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.
               
            
                  (2)
               
               
                  Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
               
            
                  (3)
               
               
                  Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
               
            
                  (4)
               
               
                  Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.
               
            
                  (5)
               
               
                  Foranstaltningerne i denne forordning er i overensstemmelse med udtalelse fra Toldkodeksudvalget —
               
            VEDTAGET DENNE FORORDNING:
      Artikel 1
      De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
      Artikel 2
      Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
      Artikel 3
      Denne forordning træder i kraft på tyvendedagen efter offentliggørelsen i Den Europæiske Unions Tidende.
      
         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 5. december 2016.
         
            
               På Kommissionens vegne
            
            Stephen QUEST
            
               Generaldirektør
            
            
               Generaldirektoratet for Beskatning og Toldunion
            
         
      
      
         (1)  EUT L 269 af 10.10.2013, s. 1.
      
         (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).
      
         BILAG
         
                     Varebeskrivelse
                  
                  
                     Tarifering
                     (KN-kode)
                  
                  
                     Begrundelse
                  
               
                     (1)
                  
                  
                     (2)
                  
                  
                     (3)
                  
               
                     En vare (et såkaldt »digitalt mikroskop«) i cylindrisk form med en længde på ca. 10 cm og en diameter på ca. 3 cm. Det digitale mikroskop er udstyret med fire lysemitterende dioder, en CMOS-sensor og et kabel med et USB-stik. Varen fungerer kun sammen med en automatisk databehandlingsmaskine og har ingen indbygget lagringskapacitet.
                     Varen kan forstørre genstande 10-200 gange ved hjælp af en optisk linse og registrere still- og videobilleder, der senere kan lagres på en automatisk databehandlingsmaskine med dedikeret software.
                     Se billedet (*1).
                  
                  
                     8525 80 19 
                  
                  
                     Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 5 E) til kapitel 84 og teksten til KN-kode 8525 , 8525 80  og 8525 80 19 .
                     Varen kan fungere som en indlæseenhed til en automatisk databehandlingsmaskine, som et fjernsynskamera og som et digitalt mikroskop.
                     Tarifering som en indlæseenhed til en automatisk databehandlingsmaskine henhørende under pos. 8471  er udelukket, da varen udfører en anden selvstændig funktion end databehandling.
                     Tarifering som et optisk mikroskop henhørende under pos. 9011  er også udelukket, da varen ikke har karakter af en vare henhørende under denne position (se også de forklarende bemærkninger til HS, pos. 9011 , første afsnit og andet afsnit, punkt I)).
                     Eftersom et billede af den forstørrede genstand kun kan vises og om nødvendigt lagres på en automatisk databehandlingsmaskine efter at være blevet registreret af CMOS-sensoren, har varen karakter af et fjernsynskamera.
                     Varen skal derfor tariferes under KN-kode 8525 80 19  som et fjernsynskamera.
                  
               
            (*1)  Billedet er kun vejledende.